钦定古今图书集成/明伦汇编/氏族典/第466卷 > 《廖用贤尚友录》 > 桂山
## 钦定古今图书集成/明伦汇编/氏族典/第466卷 > 《廖用贤尚友录》 > 桂山

按《四川总志》：“山字本宁，成都人，南唐司空桂卿之后。
正统甲子举于乡，登景泰辛未柯潜榜，历户部郎中，
练达廉洁，升广西参政，守左江。时大藤峡猺獞寇南
宁甚亟，山一日驰至，选土兵据要害以御之，烽火相
望，寇惧遁去，民赖安堵，蛮畏其威，不敢肆云。”